钦定古今图书集成/明伦汇编/官常典/第619卷 > 《授李褒刺史等制》钱翊
## 钦定古今图书集成/明伦汇编/官常典/第619卷 > 《授李褒刺史等制》钱翊

敕。李褒等：医一郡之疾苦，既藉良能；理四方之滞冤，
心资明慎。二者生人之本也。深诏执事，精其选求。以
尔褒瞳洎邢，或清识雅裁，为时隽才。或检操修身，累
居绳准。所至必留其风范，当官克励于霜标。而承休
前理蜀川，颇闻嘉绩。是可以分我符竹，光于省闱。虢
略巴梁，地清俗富。刑曹粉署，务剧望高。远副分忧，勉
“思伏念。褒可虢州刺史，韦瞳、崔邢并可刑部员外郎，
承休可果州刺史。”